MTN Uganda

MTN Uganda ye kampuni y’amasimu esinga obunene mu Uganda, ng’erina abakozesa obukadde 11.2, ng’ebalibwaamu  ebitundu 55 ku 100 ku migabo gy'akatale, webwatukira nga 30 Ogwomukaaga mu 2017.   Webwatukira nga 31 Ogwekumineebiri mu 2019, omusingi gw'abakasitoma baayo gwaali gweeyongedde okutuuka ku bakasitoma obukadde 12.6.  Mu Gwokusatu mu  2021, akakiiko akavunaanyizibwa ku by’empuliziganya mu Uganda kaali kabalirira omuwendo gwa bakasitoma ba MTN mu Uganda gwali obukadde 15, ku bukadde 28.3 abakozesa omukutu gw’esimu, bwe batyo nga balina emigabo gy'akatale ebitundu 53 ku buli 100.  Mu Gwokutaano 2024, MTNU yawandiisa kasitoma waayo ow’obukadde 20 mu ggwanga. 

 Wekisingaaninwa 
Ekitebe kya MTN Uganda ekikulu kisinganibwa  ku 69-71 Jinja Road, mu Divizoni ya Kampala ey'Omumasekati, ekimu ku bitongole ebiddukanya ekibuga Kampala, ekibuga ekikulu era ekisinga obunene mu Uganda.  Endagiriro ya kampuni eno ng'okozesa bibalo zeezino 0°19'10.0"N, 32°35'53.0"E (Latitude:0.319444; Longitude:32.598056). 

Mu 2016, olupaula lwa The Independent  mu Uganda lwategeeza nti MTN Uganda, yalina enteekateeka z’okuzimba ekizimbe ekipya ekiwaanvu wakati w’oluguudo lwa Jinja Road ne Old Port Bell Road, kampuni ya  British American Tobacco gye yali edukanyiza ofiisi, nga kino kyandiwereza ng'ekitebe kya kampuni eno ekikulu. 

 Bwekikola emirimu 
MTN Uganda  kitundu ku kampuni ya MTN Group, ekibiina ky’amasimu eky’amawanga amangi ekigatta abantu abawera  obukadde 232 mu mawanga 22 okwetoloola Afrika nemu bitundu bya Middle East.  Mu 2009, MTN Uganda yaleeta enkola yaayo ey'okutereka ssente ng'okozesa ssimu eyali emannyikiddwa nga Mobile Money. Webwatuukira mu Gwokusatu 2015, kampuni ya MTN yali efuga ebitundu 80 ku 100 ku katale ka ssente eziterekerwa ku ssimu mu ggwanga. 

Mu Gwekuminoogomu 2015, MTN Uganda yaggyako bakasitoma baayo obukadde 3.7 ku bukadde 11.5 okutuukiriza ebisaanyizo ebipya eby'akakiiko akavunaanyizibwa ku by'empuliziganya mu Uganda ak'okuwandiisa layini z'esimu n'okutuukiriza ebisaanyizo byazo.  

Mu Gwokutaano mu 2016, MTN Uganda yeewola obukadde bwa doola za Amerika 114  nga muza Uganda bwebuwuumbi 385.8 oba 380, okusinziira ku nsibuko, nga zino zaali zakugaziya omukutu gwayo n’okuzimba ekizimbe ekipya ekisinganibwaako ekitebe kyabwe ekikulu ku Jinja Road mu Kampala. Ensimbi zaali mu ngeri ya looni ey’omukago okuva mu kampuni ez'enajwulo mu baanka za Uganda nnya okuli Stanbic Bank Uganda, Standard Chartered Uganda, Citibank Uganda, ne Barclays Bank eya Uganda kati eyitibwa Absa Bank Uganda Limited.  

Mu Gwomunaana mu 2016, MTN Uganda ng’ekolagana ne Commercial Bank of Africa mu Uganda yaleeta enkola empya esobozesa bakasitoma okutereka ssente n’okufuna looni entono, nga bakozesa esimu zaabwe. Ekintu kino ekyali kiyitibwa MoKash kisangibwa ku akawunti z’omuntu sekinoomu ne ku akawunti ne bizineensi entono n'ezidirira mu bunene. 

Mu  Gwomunaana 2018, MTN Uganda yatongoza enkola ey’awamu ey’okutambuza ennyimba eza Tidal–MTN. Omukutu gwa Tidal gwebaali badukanya n'Omumerika Jay-Z omugagga era omu ku b'omugaso mu by'okuyimba, guweereza amaloboozi n’obutambi ku mikutu gya yintaneeti ku ssente za Uganda 1000, nga ze doola za Amerika 0.26) buli lunaku. Abeewandiisa bafuna ennyimba, vidiyo n’ebintu eby’enjawulo. Omuziki okuva mu bayimbi ba Uganda abasinga obungi asinganibwaako. Mu kiseera ekyo, empeereza eno yali efunibwa mu Uganda mwokka ne South Africa zokka, ku lukalu lwa Afrika. 

Webwatukira mu Gwekumineebiri mu 2020, bakaasitoma ba MTN Uganda baali obukadde 14.1, ku bantu obukadde 31 abakozesa amasimu mu ggwanga, nga kino kikiikirira ebitundu 45.5 ku buli 100. 

 Okuwaayo mu lujjudde okusooka 
Mu 2018 olupapula lw’amawulire olumannyikiddwa nga The EastAfrican lwategeeza nga MTN Uganda bweyali  eteekateeka okuwandiika emigabo gy'eby'amaguzi byaayo ebya kampuni eno ku katale ka Uganda Securities Exchange (USE).  Okwagala okwo okuwandiika, ku ludda lwa MTN Uganda, kwaddamu okufulumizibwa mu Gwokusatu 2019. 

Mu Gwokusatu mu 2020 MTN Uganda yakiriza okusasula obukadde bwa doola za Amerika 100 ku layisinsi y’emirimu ey’emyaka 14 n’okuteeka olukalala lw'emigabo gyayo 20 ku buli 100 ku USE, obutasukkakitundu kya kubiri eky'omwaka gwa 2022.  Emigabo egyatundibwa ku USE gyali gyakutekebwaako ekomo ku banaansi b’amawanga agali mu mukago gwa East African Community; okuli Burundi, Kenya, Rwanda, South Sudan, Tanzania ne Uganda.  IPO eno yali esuubirwa okusonda ddoola za Amerika akawumbi kamu n’obukadde 200 okusinziira ku Keith Kalyegira, akulira Capital Markets Authority of Uganda (CMA). 

Nga 27 Ogwokutaano mu 2024 MTN Group yakola ekisingako eri bamusigansiimbi ku USE okutwala emigabo ebitundu 7.03 ku buli 100, okusobola okugoberera obwannannyini obusinga obunene mu obw'ebitundu 80 ku buli 100 mu kampuni ya MTN Uganda okusinziira ku Kibiina. 
alt=The MTN Kampala Marathon|thumb|Empaka za MTN Kampala Marathon

 Emigabo 
Webwatukira mu Gwekumineebiri mu 2021, emigabo mu MTN Uganda giri nga bwe giwandiikiddwa mu kimeeza wansi. IPO eyakomekerezebwa mu Gwekuminoogumu 2021, yasonda ssente za Uganda 535,939,000,000, nga bwebukadde bwa doola za Amerika 151. Emigabo gy'eby'amaguzi bya kampuni eno gyatandika okusuubula ku Uganda Securities Exchange, nga 6 Ogwekumineebiri 2021 ku ssaawa 3.30 ez’okumakya, obudde bwa wano. Esuubula wansi w'akabonero ka MTNU .  
+Emigabo mu kampuni ya MTN Uganda Limited Eddaala Erinnya lya nnannyini yo % obwannannyini oluvannyuma lwa IPO 1. 1.MTN Group 83.05  2. 2. NSSF Uganda 8.84  3. 3. Charles Magezi Mbire 3.99  4. 4. NSSF Uganda - Sanlam 0.26  5. 5.Bank of Uganda Defined Benefits Scheme – Sanlam 0.19  6. 6. NSSF Kenya - Sanlam 0.18  7. 7.Duet Africa Opportunities Master Fund ICF 8. FG Hermes Oman LLC, kkampuni ya FG Hermes Oman LLC 9. 9. Bbanka ya First Rand Limited 10. Enteekateeka y’okuganyula abakozi mu kitongole ky’omusolo mu Uganda – Sanlam 11. Bamusigansimbi abalala nga 20,000 3.06 Omugatte 100.00

 Emigabo egisingako egiweebwa abantu 
Nga 27 Ogwokutaano 2024, MTN Group yayanjuluza emigabo egitatunda mu IPO okusobola okutuukiriza ebyetagisa eby'obutabeera na bitundu bisuka 80 ku 100 ebya MTN Uganda. Okudiza okusingako kwli ebitundu 130 ku 100 ebyali bisukiridde okuwandiisa. Ekimeeza kino wansi kiraga emigabo mu kampuni eno okutuuka nga 20 Ogwomukaaga mu 2024, ebiwandiiko bwebwafulumizibwa.  
+Emigabo mu kampuni ya MTN Uganda Limited mu Gwomukaaga 2024 Eddaala Erinnya lya nnannyini yo % obwannannyini oluvannyuma lwa 2nd float 1. 1.MTN Group 76.00  2. 2. NSSF Uganda 11.70  3. 3. Charles Magezi Mbire 4.00  4. 4.First Rand Bank Limited 1.60  5. 5.JPM FRB A/c Africa Partners Fund 0.90  6. 6.Uganda National Social Security Fund II 0.40  7. 7. BNYMSNV SBSA IML LAU 0.40  8.BNYMSNV BHF Asset Management 0.20  9. 9.Bank of Uganda Defined Benefits Scheme I 0.20  10.SSB Russell Investment Company Plc Fund 0.20  11. Abasigansimbi abalala nga 20,600  3.06  3.50 Omugatte  100.00

 Abakidukanya 
Webwatukira mu Gwokusatu 2019, eyali akola ng'akulira kampuni eno yali Gordian Kyomukama eyali akulira tekinologiya.  Mu Gwomukaaga 2019, Wim Vanhelleputte yaddamu okutwala ekifo kye ng'Akulira kampuni, oluvannyuma lw'okudda mu Uganda, oluvannyuma lw'enteeseganya wakati wa gavumenti ya Uganda ne MTN International .  Webwatukira mu Gwekuminoogumu mu 2023, ssentebe w'olukiiko yali Charles Magezi Mbire ate akulira kkampuni eno ye Sylvia Wairimu Mulinge. 

 Obutabanguko 
Wim Vanhelleputte ye yali akulira emirimu.   Nga 14 Ogwekumineebiri mu 2019, yadizibwaayo banamateeka mu Bubirigi okuva mu Uganda nga bamulumiriza okubeera nga yali atataganya eby'okwerinda bya Uganda. Kino kyaddiridde abakulira MTN Uganda abalala basatu okugobwa mu ggwanga mu Gwomusanvu mu 2018, omwali eyali Akulira ba Maneja abavunaanyizibwa ku By'empereza bya Ssente z'okusiimu, eyali Akulira ba Maneja mu Bya kituunzi n'Okutambuza eby'Amaguzi, n'eyali Akulira Bakituunzi. Bonna bavunaanibwa "okutaataganya eby'okwerinda by'eggwanga lya Uganda.  Olwo eyali akulira kampuni eno n'awawaabira gavumenti ya Uganda mu kkooti enkulu eya  Uganda . 

Mu Gwokutaano 2019, oluvannyuma lw’enteeseganya wakati wa pulezidenti Yoweri Museveni ne MTN International, Wim Vanhelleputte yakirizibwa okukomawo mu Uganda ademu  okukola emirimu gye ng’akulira MTN Uganda. 

 Ebisaanyizo 
Mu Gwekumi 2018, layisiinsi ya kampuni eno eyasooka ey’emyaka 20 yaggwaako. Olw’enteeseganya ezaamala ebanga eddene wakati wa MTN ne gavumenti ya Uganda, okuva olwo kampuni eno ebadde ekolera ku layisiinsi ez’ekiseera ekitono.  Mu Gwokusatu 2020, MTN Uganda yakiriza okusasula obukadde bwa doola za Amerika 100 ku layisiinsi y’okudukanya emirimu okumala emyaka 14. Kampuni y'amasimu eno era yakirizza okuwandiika emigabo gyayo ku USE n’okutambuza emigabo egitaka wansi wa 20 ku 100, mu IPO. 

Mu Gwomusanvu 2020, MTN Uganda yafuna layisiinsi y’okudukanya emirimu okumala emyaka 12, okutandika nga 1 Ogwomusanvu 2020. Mu bukwakkulizo bwa layisiinsi empya, MTN Uganda yali egenda kuwandiika olukalala lw'ekitundu ku migabo gyabwe, ekitono ennyo ebitundu 20 ku buli 100, ku Uganda Securities Exchange mu myezi 24 bukya bafuna layisiinsi. Layisiinsi eno yamalawo obukadde bwa ddoola za Amerika 100, nga zino zaasasulwa mu bujjuvu mu ssente ez'omulundi ogumu. 

 Ebyensimbi 
Mu myezi 12 egyakoma nga 31 Ogwekumineebiri mu 2019, eby'enfuna bya MTN Uganda byali birinye okutuuka ku  tuiriyooni emu n’ekitundu nga bwebukadde bwa doola za Amerika nga 407. 

 Ebifo webaterekera ebiwandiiko 
Webwatukira Ogwekumineebiri mu 2021, MTN Uganda yali edukanya ebifo mukaaga ebyali bikozesebwa okutereka ebiwandiiko okwetoloola eggwanga lyonna, nga muno ebiwandiiko ebikwata ku by'empuliziganya  gyebabikingaanyiza, okubisaasaanya, okubifuga n'okubirondoola. Ebifo bibiri ku bino bisangibwa Mutundwe ne Mbuya, mu Kampala ekibuga ekikulu. Ebifo ebirala ebina eby'okutereka ebiwandiiko biri Mbarara, Masindi, Lira ne Tororo . Okwetoloola ebifo bino n’emikutu gy’empuliziganya nga 2550 mu ggwanga MTNU egaba ebitundu 72 ku 100 mu bitundu ebiwerako nga bituuka ku mu bitundu 92 ku 100 eby’omuwendo gw’abantu mu Uganda. Mu kugoberera ebiragiro byayo eby’okuwa layisiinsi, MTNU eteekateeka okwongera ku bungi bw'okutuuka ku bitundu eby'enjawulo okuva ku bitundu 72 ku buli 100 mu 2021 okutuuka ku bitundu 90 ku 100 mu 2023. 

 Emigabo gy'omukatale gye buvuddeko 
Mu Gwomusanvu 2022, olupapula lwa The EastAfrican lwategeeza nti MTN Uganda yali efuga ebitundu 47.5 ku 100 ku katale k’amasimu mu ssaza lino, ku nkomerero ya 2021. Mu kiseera ekyo abakozesa baayo baalina akawuunti obukadde 16.7. Abavuganya kuliko Airtel Uganda, Uganda Telecom ne Lycamobile Uganda .  Webwatukira mu Gwokutaano 2024, bakasitoma ba MTN Uganda baali beeyongedde okutuuka ku bukadde 20. 

 Laba ne 

 Olukalala lw'abaddukanya emikutu gy'esimu mu Uganda

 Ebijuliziddwaamu 

 Ewalala w'oyinza okubigya 

 Omukutu gwa MTN Uganda
Category:Pages with unreviewed translations